 Diuterọnọmi 13  Ọ bụrụ na onye amụma ma ọ bụ ọrọ nrọ ebilie netiti unu wee meere gị ihe ịrịba ama ma ọ bụ ihe àmà,ihe ịrịba ama ahụ ma ọ bụ ihe àmà ahụ ewee mezuo, bụ nke ọ gwara gị banyere ya, sị, Ka anyị sowe chi ọzọ, bụ ndị ị na-amaghị, ka anyị feekwa ha ofufe,egela ntị nokwu onye amụma ahụ ma ọ bụ ọrọ nrọ ahụ, nihi na Jehova bụ Chineke unu na-ele unu ule iji mara ma ùnu ji obi unu dum na mkpụrụ obi unu dum hụ Jehova bụ Chineke unu nanya.Jehova bụ Chineke unu ka unu ga-eso, ya ka unu ga-atụ egwu, ihe o nyere niwu ka unu ga-edebe, olu ya ka unu ga-ege ntị, ya ka unu ga-ejere ozi, ọ bụkwa nahụ ya ka unu ga-arapara.A ga-egbu onye amụma ahụ ma ọ bụ ọrọ nrọ ahụ, nihi na o kwuwo okwu na-eme ka e nupụrụ Jehova bụ Chineke unu isi, bụ onye kpọpụtara unu nala Ijipt ma napụta gị nụlọ ndị ohu, iji mee ka ị hapụ ụzọ nke Jehova bụ Chineke gị nyere gị iwu ka i jee ije na ya; ị ga-ekpochapụkwa ihe ọjọọ netiti unu.Ọ bụrụ na nwanne gị nwoke, nwa nwoke nke nne gị mụrụ, ma ọ bụ nwa gị nwoke ma ọ bụ nwa gị nwaanyị ma ọ bụ nwunye ị hụrụ nanya ma ọ bụ enyi gị bụ onye ị hụrụ nanya dị ka mkpụrụ obi gị, anwaa ịrata gị na nzuzo, sị, Ka anyị gaa fee chi ọzọ, ndị ị na-amaghị, ndị gị onwe gị ma ọ bụ nna nna gị hà na-amaghị,bụ ụfọdụ nime chi nke ndị gbara unu gburugburu, ndị nọ gị nso ma ọ bụ ndị nọ gị nebe dị anya, malite notu nsọtụ nke ala ahụ ruo na nsọtụ ọzọ nke ala ahụ,ekwerela ya, egekwala ya ntị, anya gị emekwarala ya ebere, enwekwarala ya ọmịiko, ezobekwala ya;kama ị ga-egburịrị ya. Ọ bụ gị ga-ebu ụzọ tụọ ya nkume iji gbuo ya, ndị Izrel niile ga-esokwa gị tụọ ya nkume.Jiri nkume tụgbuo ya, nihi na ọ chọrọ ime ka ị hapụ Jehova bụ Chineke gị, bụ onye kpọpụtara gị nala Ijipt, nụlọ ndị ohu.Izrel dum ga-anụkwa ya wee tụọ egwu, ha agaghịkwa eme ihe ọ bụla yiri ihe ọjọọ nke a ọzọ netiti unu.Ọ bụrụ na ị nụ ka a na-ekwu notu nime obodo gị, nke Jehova bụ Chineke gị na-enye gị ka i biri na ya, sị,Ndị ikom na-abaghị nihe apụtawo netiti unu ka ha wee duhie ndị bi nobodo ha, na-asị: Ka anyị gaa fee chi ọzọ, ndị unu na-amaghị,ị ga-achọgharịkwa ma sie imi nala, jụọkwa ase nke ọma; ọ bụrụkwa na o doo anya na ihe ahụ bụ eziokwu, na e mere ihe arụ a netiti unu,ị ga-ejirịrị ihu mma agha gbuo ndị bi nobodo ahụ. Jiri ihu mma agha bibie ya na ihe ọ bụla nọ nime ya nakwa anụ ụlọ ya.Ị ga-achịkọtakwa ihe niile a kwatara na ya netiti ámá ya, ị ga-agbakwa obodo ahụ na ihe niile a kwatara nime ya ọkụ dị ka àjà a na-esurecha nọkụ nye Jehova bụ Chineke gị, ọ ga-aghọkwa mkpọmkpọ ebe ruo mgbe ebighị ebi. A gaghị ewughachi ya ma ọlị.Ọ dịghịkwa nke ọ bụla nime ihe a ga-ebibi ebibi nke ị ga-ewere, ka iwe dị ọkụ nke Jehova na-ewe wee dajụọ, ka o wee meere gị ebere, gosikwa gị obi ebere ma mee ka ị mụbaa, dị nnọọ ka ọ ṅụụrụ nna nna gị hà niyi.Nihi na i kwesịrị ige ntị nolu Jehova bụ Chineke gị site nidebe iwu ya niile m na-enye gị taa, ka i wee mee ihe ziri ezi nanya Jehova bụ Chineke gị. 